Ud af stedet - Karin Feit Almberg - kirja(9788762600522) | Adlibris-verkkokirjakauppa
Maria sidder på toppen af en græsbakke og stirrer ud over Albertslund. Hun kan se ned på rækkehuset, hvor hendes mor er i færd med at forlyste sig med endnu et håb om kærlighed. Faren bor et sted ude i disen med sin bøsseven, Aksel.
Hvis ikke Maria havde haft veninden Naja, havde hun gravet sig ned. Lige her, under jorden på den grønne bakke. Og dog.
Marias styrke og hendes tro på, at der må findes noget mere end morens og farens sløve ambitioner driver hende ud, hvor isen ikke kan bære. Hun leder efter den base, hun aldrig har fået. Og hun leder efter de højder, som forældrene aldrig har nået. Hvis hun samtidig kunne slippe af med heltinden og plageånden Mari-Lou, ville alt være perfekt.
En kærkommen idrætstur til Sverige kaster Maria i armene på den stærke og charmerende instruktør, Roland. Klatreinstruktøren viser Maria højderne i mere end én forstand. Men han viser sig desværre også ude af stand til at dele sine inderste følelser med hende. I stedet får hun et par "gode" erfaringer om sex, druk og jalousi. Alt sammen i fuld fart og på Rolands præmisser.
Alene på vej hjem efter en smug-weekend i Sverige ser alt meget sort ud for Maria. De mange svigt begynder at hobe sig op. Men i Ingenmandslandet mellem Sverige og Danmark mærker Maria, at hun ikke er så alene endda.
Romanen slutter i en ganske anden by, end den startede. Kunstens by. Eller måske snarere livskunstens by. Frem for alt bliver Marias nye hjem stedet, hvor hun lærer at finde sine egne veje.
Bogen er skrevet med kærlighed og forståelse for alle involverede personer. Ingen er sorte, ingen er hvide. Humoren får lov at stå lige så stærkt, som den tristesse der er bogens udgangspunkt.
Kirjailija: Karin Feit Almberg
ISBN: 9788762600522
Anna Almberg, Antoni Lacinai, Anna Bellman ym.
Stephen Gent, Michael Twedt, Christina Gerometta ym.